วัฒนา ไม่ติดใจถอนคำร้อง ปารีณา คดีผิดข้อกำหนดศาล
วัฒนา เมืองสุข ไม่ติดใจหลังไปร้องกล่าวหา ปารีณา ผิดข้อกำหนดศาล หลัง ส.ส.ราชบุรี แจง เฟซบุ๊กที่ผู้ร้องนำมาอ้างเป็นของปลอมและลบไปแล้ว ผู้ร้องจึงเชื่อในเกียรติผู้ถูกกล่าวหา ไม่ติดใจดำเนินคดีที่ศาลฎีกา เเผนกคดีอาญาผู้ดำรงตำเเหน่งทางการเมือง เมื่อวันที่ 13 ม.ค.63 องค์คณะผู้พิพากษานัดไต่สวนการกระทำที่ขัดต่อข้อกำหนดของศาลในคดีที่ อัยการสูงสุดยื่นฟ้อง นายวัฒนา เมืองสุข กับพวกรวม 14 คน เป็นจำเลยที่ 1-14 ในความผิดฐานเป็นเจ้าพนักงานใช้อำนาจในตำแหน่งโดยมิชอบ ข่มขืนใจหรือจูงใจเพื่อให้บุคคลใดมอบให้หรือหามาให้ซึ่งทรัพย์สิน หรือประโยชน์อื่นใดแก่ตนเองหรือผู้อื่น เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต และข้อหาอื่นๆโดยนัดนี้เป็นการนัดในส่วนที่นายวัฒนาได้ยื่นคำร้องกล่าวหา น.ส.ปารีณา ไกรคุปต์ ส.ส.พรรคพลังประชารัฐ ผิดข้อกำหนดของศาล โดยนายวัฒนาเดินทางมาศาลพร้อมด้วย นายนรินท์พงศ์ จินาภักดิ์ ทนายความ ขณะที่ น.ส.ปารีณา เดินทางมาพร้อมนายทัศไนย ไชยแขวง ทนายความเช่นกันน.ส.ปารีณาผู้ถูกกล่าวหาแถลงต่อศาลว่า เฟซบุ๊กที่ผู้ร้องนำมาอ้างในคดีนี้เป็นเฟซบุ๊กปลอมและมีการลบไปแล้ว ผู้ถูกกล่าวหาไม่ทราบเรื่องเกี่ยวกับข้อความในเฟซบุ๊ก ขณะที่นายวัฒนาผู้ร้องแถลงว่า เมื่อผู้ถูกกล่าวหาแถลงยืนยันข้อเท็จจริงดังกล่าวว่า ไม่ทราบเรื่องข้อเท็จจริงในข้อความตามคำร้อง ผู้ร้องเชื่อในเกียรติของผู้ถูกกล่าวหา และไม่ติดใจที่จะดำเนินคดีนี้ต่อไป ขอถอนคำร้องศาลพิเคราะห์แล้วเห็นว่าเมื่อคู่ความทั้งสองฝ่ายไม่ติดใจที่จะดำเนินคดี จึงอนุญาตให้ถอนคำร้องและจำหน่ายคดีไต่สวนการกระทำที่ขัดต่อข้อกำหนดของศาลออกจากสารบบความ.
วัฒนา เมืองสุข ไม่ติดใจหลังไปร้องกล่าวหา ปารีณา ผิดข้อกำหนดศาล หลัง ส.ส.ราชบุรี แจง เฟซบุ๊กที่ผู้ร้องนำมาอ้างเป็นของปลอมและลบไปแล้ว ผู้ร้องจึงเชื่อในเกียรติผู้ถูกกล่าวหา ไม่ติดใจดำเนินคดี
วัฒนา เมืองสุข,ปารีณา ไกรคุปต์,ศาลฎีกา แผนกคดีอาญาของผู้ดำรงตำแหน่งทางการเมือง,ผิดข้อกำหนดของศาล,ถอนคำร้อง,ไม่ติดใจเอาความ,ข่าวทั่วไป